CELEX: 32014D0105
Language: el
Date: 2014-02-24 00:00:00
Title: 2014/105/ΕΕ: Εκτελεστική απόφαση της Επιτροπής, της 24ης Φεβρουαρίου 2014 , για την τροποποίηση της απόφασης 2004/3/ΕΚ όσον αφορά τις ισχύουσες ενωσιακές κλάσεις [κοινοποιηθείσα υπό τον αριθμό C(2014) 1081]  Κείμενο που παρουσιάζει ενδιαφέρον για τον ΕΟΧ

26.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/16
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 24ης Φεβρουαρίου 2014
   για την τροποποίηση της απόφασης 2004/3/ΕΚ όσον αφορά τις ισχύουσες ενωσιακές κλάσεις
   [κοινοποιηθείσα υπό τον αριθμό C(2014) 1081]
   (Κείμενο που παρουσιάζει ενδιαφέρον για τον ΕΟΧ)
   (2014/105/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/56/ΕΚ του Συμβουλίου, της 13ης Ιουνίου 2002, περί εμπορίας σπόρων γεωμήλων προς φύτευση (1), και ιδίως το άρθρο 17 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2004/3/ΕΚ της Επιτροπής (2) αφορά τις κλάσεις βασικών σπόρων γεωμήλων που προσδιορίστηκαν από την οδηγία 93/17/ΕΟΚ της Επιτροπής (3). Η οδηγία 93/17/ΕΟΚ αντικαταστάθηκε από την εκτελεστική οδηγία 2014/20/ΕΕ της Επιτροπής (4). Η εν λόγω οδηγία καθορίζει απαιτήσεις σχετικά με τους επιβλαβείς οργανισμούς, καθώς και άλλες απαιτήσεις.
            
         
               (2)
            
            
               Λαμβάνοντας υπόψη την προαναφερθείσα αντικατάσταση, κρίνεται αναγκαίο να αντικατασταθούν στην απόφαση 2004/3/ΕΚ οι παραπομπές στις κλάσεις. Οι νέες παραπομπές θα πρέπει να αντιστοιχούν αποκλειστικά στις απαιτήσεις που αφορούν τους επιβλαβείς οργανισμούς.
            
         
               (3)
            
            
               Συνεπώς, η απόφαση 2004/3/ΕΚ θα πρέπει να τροποποιηθεί ανάλογα.
            
         
               (4)
            
            
               Είναι σκόπιμο η παρούσα απόφαση να αρχίσει να εφαρμόζεται από την ίδια ημερομηνία από την οποία θα αρχίσει να εφαρμόζεται η οδηγία 2014/20/ΕΕ.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 της απόφασης 2004/3/ΕΚ αντικαθίσταται από το ακόλουθο κείμενο:
   
      «Άρθρο 1
      Τα κράτη μέλη που παρατίθενται στη στήλη 1 του παραρτήματος I εξουσιοδοτούνται να περιορίζουν την εμπορία σπόρων γεωμήλων στους βασικούς σπόρους γεωμήλων στις περιοχές που απαριθμούνται στη στήλη 2 του παραρτήματος I ως εξής:
      
                  α)
               
               
                  για την παραγωγή σπόρων γεωμήλων:
                  
                              i)
                           
                           
                              στους βασικούς σπόρους γεωμήλων που πληρούν τις προϋποθέσεις για την “ενωσιακή κλάση S” σύμφωνα με το σημείο 1 στοιχείο α) σημεία ii) - v) και το σημείο 1 στοιχείο β) σημεία i) - iv) του παραρτήματος I της εκτελεστικής οδηγίας 2014/20/ΕΕ, ή (5).
                           
                        
                              ii)
                           
                           
                              στους βασικούς σπόρους γεωμήλων που πληρούν τις προϋποθέσεις για την “ενωσιακή κλάση SΕ” που αναφέρονται στο σημείο 2 στοιχείο α) σημεία ii) - v) και στο σημείο 2 στοιχείο β) σημεία i) - iv) του παραρτήματος I της εκτελεστικής οδηγίας 2014/20/ΕΕ της Επιτροπής·
                           
                        
            
                  β)
               
               
                  για την παραγωγή γεωμήλων:
                  
                              i)
                           
                           
                              στους βασικούς σπόρους γεωμήλων που πληρούν τις προϋποθέσεις για την “ενωσιακή κλάση S” που αναφέρονται στο σημείο 1 στοιχείο α) σημεία ii) - v) και στο σημείο 1 στοιχείο β) σημεία i) - iv) του παραρτήματος I της εκτελεστικής οδηγίας 2014/20/ΕΕ,
                           
                        
                              ii)
                           
                           
                              στους βασικούς σπόρους γεωμήλων που πληρούν τις προϋποθέσεις για την “ενωσιακή κλάση SΕ” που αναφέρονται στο σημείο 2 στοιχείο α) σημεία ii) - v) και στο σημείο 2 στοιχείο β) σημεία i) - iv) του παραρτήματος I της εκτελεστικής οδηγίας 2014/20/ΕΕ ή
                           
                        
                              iii)
                           
                           
                              στους βασικούς σπόρους γεωμήλων που πληρούν τις προϋποθέσεις για την “ενωσιακή κλάση Ε” που αναφέρεται στο σημείο 3 στοιχείο α) σημεία ii) - v) και στο σημείο 3 στοιχείο β) σημεία i) - iv) του παραρτήματος I της εκτελεστικής οδηγίας 2014/20/ΕΕ.
                           
                        
            
   Άρθρο 2
   Η παρούσα απόφαση εφαρμόζεται από την 1η Ιανουαρίου 2016.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Φεβρουαρίου 2014.
      
         
            Για την Επιτροπή
         
         Tonio BORG
         
         
            Μέλος της Επιτροπής
         
      
   
   
      (1)  ΕΕ L 193 της 20.7.2002, σ. 60.
   
      (2)  Απόφαση 2004/3/ΕΚ της Επιτροπής, της 19ης Δεκεμβρίου 2003, με την οποία επιτρέπεται, όσον αφορά την εμπορία σπόρων γεωμήλων προς φύτευση στο σύνολο ή σε μέρος του εδάφους ορισμένων κρατών μελών, η λήψη αυστηρότερων μέτρων προς καταπολέμηση ορισμένων ασθενειών από τα προβλεπόμενα στα παραρτήματα I και II της οδηγίας 2002/56/ΕΚ του Συμβουλίου (ΕΕ L 2 της 6.1.2004, σ. 47).
   
      (3)  Οδηγία 93/17/ΕΟΚ της Επιτροπής, της 30ής Μαρτίου 1993, περί καθορισμού των κοινοτικών κλάσεων βασικών σπόρων γεωμήλων, των προϋποθέσεων και του χαρακτηρισμού που ισχύουν για τις κλάσεις αυτές (ΕΕ L 106 της 30.4.1993, σ. 7).
   
      (4)  Εκτελεστική οδηγία 2014/20/ΕΕ της Επιτροπής, της 6ης Φεβρουαρίου 2014, για τον προσδιορισμό των κλάσεων βασικών και πιστοποιημένων σπόρων γεωμήλων, καθώς και των προϋποθέσεων και του χαρακτηρισμού που ισχύουν για τις κλάσεις αυτές (ΕΕ L 38 της 7.2.2014, σ. 32).
   
      (5)  Εκτελεστική οδηγία 2014/20/ΕΕ της Επιτροπής, της 6ης Φεβρουαρίου 2014, για τον καθορισμό των ενωσιακών κλάσεων των βασικών και πιστοποιημένων σπόρων γεωμήλων και των προϋποθέσεων και των χαρακτηρισμών που ισχύουν για τις κλάσεις αυτές (ΕΕ L 38 της 7.2.2014, σ. 32).»